**НЧ „ОРАЧ-ПАСКАЛЕВЕЦ 1898“**

 **с.Паскалевец,общ.Павликени**

*ГОДИШЕН ДОКЛАД ЗА ДЕЙНОСТИТЕ НА*

 *ЧИТАЛИЩЕТО ПРЕЗ 2019г.*

 **Уважаеми дами и господа,**

 Днес сме се събрали да отчетем пред вас дейностите на читалището през изминалата 2019година.

 По стара традиция на 21 януари отпразнувахме Бабин ден със съпровождащите го ритуали и веселие.

 През месеца на виното и любовта тържествено посрещнахме Трифон-Зарезан. А в края на февруари организирахме Работилница за мартенички, които събрахме и показахме в изложба.

 През месец март положихме венец и цветя на паметника в двора на читалището по случай 141години от Освобождаването на България. За Осми март-международния ден на жената се проведе тържество в банкетната зала, организирано от Кметство с.Паскалевец,НЧ „ОРАЧ-ПАСКАЛЕВЕЦ 1898“ и Пенсионерски клуб „НАДЕЖДА“. Сред жива музика и танци на всички присъстващи жени бяха поднесени цветя от кмета на с. Паскалевец.

 Великденските празници през месец април също не бяха подминати. Беше създадена работилница за боядисване на великденски яйца и организиран конкурс за най-красиво великденско яйце.

 На 31 май Фолклорна група „ДЕТЕЛИНА“ взе участие във Фолклорен събор „Авлига пее“ в с.Обединение, а през юни в „Северняшка китка“ гр. Павликени грабна II-ро място и СРЕБЪРЕН МЕДАЛ.

 И в горещите юлски дни на изминалата 2019г. певческата ни група се изяви на Фолклорния фестивал в с. Априлци, от където се върна с награда и грамота.

 На 01.08.2019г. самодейците ни представиха и в с.Царевец, където бяха удостоени с Грамота медал.

 На 14.09.2019г. в големия салон на читалището бе организиран и проведен VII Фолклорен събор „На Мегдана“, в който взеха участие редица певчески групи и състави от близки и далечни села. Почтен гост по традиция беше Йордан Марков, който поздрави жителите и гостите на с. Паскалевец с песни от своя репертоар.

 През месец октомври бе отбелязан денят на възрастните хора. На 19.10.2019г . по съвместна инициатива на Кметство, Народно читалище, Пенсионерски куб и Църковно настоятелство бе организиран и раздаден курбан на местната ни църква „Св. Арахангел Михаил“ на жители и гости на с. Паскалевец.

 На 06.12.2019година се отпразнува Никул ден с прясно приготвена рибена чорба и пържен шаран.

 Коледно-Новогодишно тържество, състояло се на 27.12.2019г. в банкетната зала премина с весело настроение, забавни моменти и много танци и хора.

 В края на месец Октомври 2019г. бе закупена компютърна конфигурация от собствените средства на читалището. Оформен бе кът в преддверието на библиотеката за обществен достъп до интернет и компютър за членовете и читателите на нашето читалище.

 През Октомври и Ноември се извърши основно почистване на Голям и Малък салон, както и на част от помещенията на читалището. Бяха измити прозорците и изпрани пердетата на сградата. Постъпиха безвъзмездни дарения от настоящи членове на НЧ и жители на с.Паскалевец- килими, черги, пердета, мебели и множество битови и старинни предмети, с които читалището подобри облика си и вътрешния си интериор.

 Сграден фонд- има нужда от ремонт на стълбището и някои

помещения, както и на тоалетната.

 Човешки ресурси- 1бр. щатен персонал.

 Библиотека- 6931бр. библиотечни единици, ново-постъпили печатни издания- 2бр. книги, брой читатели- 70души.

 Художествено-творческа дейност- Певческа фолклорна група„ДЕТЕЛИНА“ с художествен ръководител Петър Петров на граждански договор.

 Благодаря, за вниманието!

Изготвил: Председател:

/Цветанка Владимирова/ /Мирослав Димитров/